**Jizerská tabule** je geomorfologický celok v strednej a severozápadnej časti Středočeskej tabule. Zaberá časti okresov Mladá Boleslav, Mělník, Nymburk v Stredočeskom kraji a okresu Česká Lípa v Libereckom kraji. Najvyšším vrcholom je Rokytská horka (410 m n. m.).

Poloha
------

Jizerská tabule má zhruba tvar šipky ukazujúcej na juh pozdĺž toku rieky Jizery. Na severe siaha zhruba na úroveň Turnova (ktorý ale leží na východe už na území Jičínskej pahorkatiny, na juhu takmer až k sútoku s Labem pri Čelákoviciach. Smerom na juh prechádza hranica Mladou Boleslavou. Ramená šipky siahajú zhruba od Mělníka na západe po Rožďalovice na východe. Celok susedí na severozápade s Ralskou pahorkatinou, na východe s Jičínskou pahorkatinou, na juhu so Středolabskou tabuľou a na západe krátko s Dolnooharskou tabuľou.

Charakter a geológie
--------------------

Jizerská tabule je zložená zo vrchnokriedových pieskovcov, piesočnatých slieňovcov, ílovcov a prachovcov. V severnej časti územia, najmä v Bělskej tabuli, sa vyskytujú aj neovulkanické čadičové hrče. Celok tvorí erózno denudačný reliéf s rozsiahlymi výškovo konštantnými plošinami, rozčlenenými na väčšine územia výraznými údolnými zárezmi, spravidla bez stálych vodných tokov, miestami s plytkými zníženinami. V severnej časti je reliéf krajiny členitejší, zatiaľ čo smerom na juh sa zarovnáva. Územie je pokryté kultúrnou krajinou s prevahou menších obcí, značné percento pôdy je obrábané, na piesočnatých pôdach sa rozkladajú borovicové lesy.

Geomorfologické členenie
------------------------

Celok Jizerská tabule má v geomorfologickom členení dva podcelky, Středojizerská tabule (podľa Jaromíra Demka VIB-2A) na severe a Dolnojizerská tabule (VIB-2B) na juhu. Tieto podcelky sa ďalej členia do celkom šiestich okrskov:

Kompletné geomorfologické členenie celej Jizerskej tabule uvádza nasledujúca tabuľka:


| Geomorfologické členenie Jizerskej tabule |
| --- |
| **ČESKÁ VYSOČINA** • **Česká tabule** • Středočeská tabule |
| STŘEDOJIZERSKÁ
TABULE | Bělská tabule | Rokytská horka (410 m) |
| Skalská tabule | Horka (385 m) |
| DOLNOJIZERSKÁ
TABULE | Košátecká tabule | Kurfirstský vrch (303 m) |
| Luštěnická kotlina | Lánský kopec (221 m) |
| Jabkenická plošina | Zámrsky (280 m) |
| Vrutická pahorkatina | Benátecký vrch (251 m) |
| **PROVINCIA** • **subprovincia** • Oblasť / **Celok** / **podcelok** • **Okrsok** • Vrchol |

Významné vrcholy
----------------

* Rokytská horka (410 m), Středojizerská tabule
* Jezovská hora (400 m), Středojizerská tabule
* Radechov (392 m), Středojizerská tabule
* Orlí (381 m), Středojizerská tabule
* Lysá hora (365 m), Středojizerská tabule
* Bezvel (340 m), Středojizerská tabule
* Horka pri Mečeříži (290 m), Dolnojizerská tabule

Väčšie mestá
------------

Na území celku ležia časti okresných miest Mladá Boleslav a Mělník. Z ďalších miest tu sú Benátky nad Jizerou, Bělá pod Bezdězem, Mšeno a čiastočne Lysá nad Labem.

Hydrografia
-----------

Stred územia odvodňuje rieka Jizera s jej prítokmi (Bělá a Strenický potok). Okrajové územie odvodňujú prítoky Labe, na východe horná Vlkava, na západe Košátecký potok a dolná Pšovka.

Fotogaléria
-----------

* Jezovská hora od severozápaduJezovská hora od severozápadu
* Južný vrchol RadechovaJužný vrchol Radechova
* Bukovské ochodzy pod OrlímBukovské ochodzy pod Orlím
* Lom čadiča na Lysej horeLom čadiča na Lysej hore
* Skalná veža na BezveleSkalná veža na Bezvele

Referencie
----------

1. 1 2 3  DEMEK, Jaromír; MACKOVČIN, Peter, a kolektív. *Zeměpisný lexikon ČR: Hory a nížiny*. 2. vyd. Brno : AOPK ČR, 2006. 582 s. ISBN 80-86064-99-9.
2. ↑   *Soustava České tabule* [online]. Geography.upol.cz, [cit. 2016-08-25]. Dostupné online.

Pozri aj
--------

* Geomorfologické členenie Česka
* Zoznam geomorfologických celkov v Česku

Iné projekty
------------

Commons
* Spolupracuj na Commons Commons ponúka multimediálne súbory na tému **Jizerská tabule**

Externé odkazy
--------------

* Geomorfologické členenie na Treking.cz

Zdroj
-----

*Tento článok je čiastočný alebo úplný preklad článku Jizerská tabule na českej Wikipédii.*